3 sterf ná 2 trokke trompop bots | Maroela Media
3 sterf ná 2 trokke trompop bots
Die twee vragmotors wat gebots het. Foto: ER24
Drie mense is dood nadat twee vragmotors Woensdagoggend naby Howick in KwaZulu-Natal mekaar reg van voor getref het.
Volgens Russel Meiring, woordvoerder van ER24, het die botsing op die N3-snelweg naby Lions Head-weg in die Midlands-omgewing plaasgevind.
"Die vragmotors het mekaar kop-teen-kop getref en ná die botsing by 'n steilte afgerol. Albei vragmotors het oopgeskeur en is erg beskadig," het Meiring gesê.
Santi Steinmann, woordvoerder van Netcare 911, het gesê een van die oorledenes is tydens die ongeluk uit 'n vragmotor geslinger. Hy was reeds dood toe paramedici by die toneel opgedaag het. "Die ander twee persone was ook reeds dood. Hul liggame moes deur die brandweer uit die wrakke gesny word," het Steinmann gesê.
Steinmann het gesê een persoon het ernstige beserings opgedoen. Hy is op die toneel gestabiliseer en na 'n nabygeleë hospitaal geneem vir verdere behandeling.
Sy het gesê dié ongeluk het tot 'n tweede ongeluk op dieselfde plek gelei, waar 'n ligte motor 'n swaarvoertuig van agter getref het. Twee mense in die motor het geringe tot matige beserings opgedoen. Die vragmotorbestuurder is ongedeerd.
ER24 KwaZulu-Natal Netcare 911
LP's besoek dán Nkandla
Sjoe "die ander oorledenes was ook dood" ek was onder die indruk, oorlede is dood :-)
Elsie, ten spyte van die tragedie, het jy my nou lekker laat giggel……weet nie wie skryf die berigte nie, maar hopelik sal dit weer seker na jou opmerking reggestel word….
Ag nee! Ons bring dadelik die wysigings aan. Dankie dat jy ons hierop gewys het.
Ek het al daardie pad gery, en ek moet sy sommige van die trok bestuurders dink dit is 'n
Stephanie · 4 jare gelede
Ek stem, ek sidder om te dink dat ons een van die dae die pad gaan ry. Wens trokke kon verbied word en treine weer ingespan word om als te vervoer..